SHBA: Demokratët në Kongres këmbëngulin për tërheqjen e trupave nga Iraku
Ata shprehin bindjen se largimi i trupave nga Iraku do të krijonte kushtet për përqendrimin e përpjekjeve në Afganistan
Sfidat ndaj Presidentit vinë ndërkohë që ai ka filluar një turne në vendet e Amerikës Jugore dhe Qendrore. Udhëheqësit demokratë të Dhomën së Përfaqësueseve bënë të ditur ligjin për financimin e operacineve në Irak dhe Afganistan, për të cilin kreytarja Nenci Pellosi tha se pasqyron dëshirën e amerikanëve për një drjetim të ri në Irak: Projekt-ligji mbështetet në kërkesën fillestare të Presidentit Bush për financimin e operacioneve në Irak dhe Afganistan, duke i kërkuar atij që të respektojë afatet e caktuara për në korrik dhe tetor të këtij viti për të informuar kongresin rreth përparimit të bërë nga qeveria ikakiane në realizimin e objektivave politike, ekonomike dhe të sigurimit. Në qoftë se nuk vërtetohet përmbushja e këtyre objektivave, atëhere do të fillojë periudha gjashtë mujore e tërheqjes së trupave nga Iraku, shumica e të cilave të jenë larguar nga Iraku, të shumtën deri në vjeshtë të vitit 2008. Projektligji parashikon pak më shumë se 95 miliardë dollarë për Irakun dhe Afganistanin dhe demokratët kërkojnë gjithashtu që presidenti të vërtetojë se njësitë e ushtrisë amerikane që do të dislokohen të jenë të stërvitura dhe të pajisura plotësisht dhe afati i vendosjes së tyre në Irak të jetë i kufizuar. Kongresisti, John Murtha, kryeson një nënkomision me rëndësi në fushën e mbrojtjes. Demokratët shprehin bindjen se largimi i trupave nga Iraku do të krijonte kushtet për përqendrimin e përpjekjeve në Afganistan ku forcat amerikane, të NATO-s dhe ato të Ushtrisë Kombëtare të Afganistanit kanë përballën një rezistencë më të fortë nga luftëtarët talebanë dhe ata të al-Kaidës. Ajk Skelton, kryetar i Komisionit të Dhomës së Përfaqësuesve për Forcat e Armatosura, thotë: Udhëheqësit demokratë të Dhomës së Përfaqësuesve shpresojnë ta finalizojnë ligjin javën e ardhshme me synimin për ta hedhur në votë një javë më pas. Republikanët po e kritikojnë planin, duke i akuzuar demokratët se në këtë mënyrë po ndihmojnë kryengritësit dhe terrorisët në Irak. Udhëheqësi i pakicës në Dhomën e Përfaqësuesve, Xhan Boner parashikon se shumica e republikanëve do ta kundërshtojnë projektligjin. Shtëpia e Bardhë ka kërcënuar se do t’i vërë veton ligjit. Ndërkaq, udhëheqësit demokratë në Senat u përpoqën por pa rezultat që të fitonin mbështetjen e Republikanëve për të debatuar një rezolutë të përbashkët që bën thirrje për tërheqjen me faza të forcave amerikane nga Iraku deri në mars të vitit 2008. Senatori Herri Rid foli dje për këtë çështje para se përpjekja e tij e fundit për një debat mbi Irakun të bllokohej: Projekt-ligji për financimin e operacioneve në Irak dhe Afganistan, që demokratët kanë në plan ta finalizojnë javën e ardhëshme në komisione, do të ndalonte mbajtjen e bazave të përherëshme ushtarake amerikane në Irak dhe do të ndalonte ndonjë goditje ushtarake në Iran pa miratimin e Kongresit. //iç//